
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1267 

9 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της επιτροπής για την κοινωνική ένταξη 

των Ελλήνων Τσιγγάνων. 1 

Τ ροποποίηση της 31729/21.06.2005 κοινής απόφασης 
του Υπουργού Εσωτερικών, Δημόσιας Διοίκησης 
και Αποκέντρωσης και του Υφυπουργού Οικονο¬ 
μίας και Οικονομικών. 2 

Καθορισμός της τιμής των καταχωρουμένων στον τύ¬ 
πο υπηρεσιακών δημοσιεύσεων του Δημοσίου και 

των Ν.Π.Δ.Δ. 3 

Σύσταση ελεγκτικής ομάδας για τη διενέργεια ελέγ¬ 
χου στο Ε.Π. ΣΙΔΗΡΟΔΡΟΜΟΙ, ΑΕΡΟΔΡΟΜΙΑ, 

ΑΣΤΙΚΕΣ ΣΥΓΚΟΙΝΩΝΙΕΣ (Σ.Α.Α.Σ.). 4 

Κύρωση του πίνακα Αγωνιστών Εθνικής Αντίστασης που 
καταρτίσθηκε με το πρακτικό υπ’ αριθ. 1 της Δευτε¬ 
ροβάθμιας Επιτροπής Κρίσης των άρθρων 9 π.δ. 
379/1983 (ΦΕΚΑ' 136), 7 ν. 2320/1995 (ΦΕΚΑΊ33), 4 
ν. 2703/1999 (ΦΕΚ Α'72), 34 ν. 3202/2003 (ΦΕΚ 
Α'284/2003) και 27 ν. 3320/2005 (ΦΕΚ Α' 48/2005) της 

Νομαρχιακής Αυτοδιοίκησης Λάρισας. 5 

Κύρωση του πίνακα Αγωνιστών Εθνικής Αντίστασης 
που καταρτίσθηκε με το πρακτικό υπ’ αριθ. 1 της 
Πρωτοβάθμιας Επιτροπής Κρίσης των άρθρων 9 
π.δ. 379/1983 (ΦΕΚ Α' 136), 7 ν. 2320/1995 (ΦΕΚ 
Α'133), 4 ν. 2703/1999 (ΦΕΚ Α' 72), 34 ν. 3202/2003 
(ΦΕΚ Α' 284/2003) και 27 ν. 3320/2005 (ΦΕΚ Α' 
48/2005) της Νομαρχιακής Αυτοδιοίκησης Σερρών. 6 
Τροποποίηση - συμπλήρωση της Υπουργικής Απόφα¬ 
σης με αριθ. πρωτ. Δ13/Φ 7.2/10902/13.6.2005 "Συ¬ 
γκρότηση Επιτροπής για την αναμόρφωση του Ορ¬ 


γανισμού του Υπουργείου Ανάπτυξης". 7 

Αναπροσαρμογή του ύψους της ασφαλιστικής εισφο¬ 
ράς των εκτελωνιστών. 8 

Σύσταση Ομάδας Σχεδιασμού Προγράμματος του άρ¬ 
θρου 19, ν. 3312/2005, στο πλαίσιο της Υπηρεσίας 

Διαχείρισης του "ΕΠ ΠΟΛΙΤΙΣΜΟΣ". 9 

Σύσταση Γραφείου Διευκόλυνσης και Προσβασιμότη- 
τας ΑΜΕΑ στο τμήμα ΤΥΔΚτης Δ/νσης Αυτ/σης και 

Αποκ/σηςτης Π.Δ.Ε. 10 

Χορήγηση άδειας ασκήσεως επαγγέλματος Κοινωνικού 
Λειτουργού στην Λυκοτσέτα Γεωργίατου Γεωργίου. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Ανάκληση της υπ’ αριθμ. 28854/ΔΕΚΟ 970/29.7.2004 
απόφασης του Υπουργού Οικονομίας και Οικονο¬ 
μικών . 12 


ΑΠΟΦΑΣΕΙ Σ 

Αριθ. 43470 (1) 

Τ ροποποίηση της επιτροπής για την κοινωνική ένταξη 
των Ελλήνων Τσιγγάνων. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 29Α του ν. 1558/1985 
(ΑΊ37), όπως το άρθρο αυτό προστέθηκε με το άρθρο 27 
του ν. 2081/1992 (Α' 154) καιτροποποιήθηκε μετηνπαρά- 
γραφο 2α του άρθρου 1 του ν. 2469/1997 (Α' 38). 

2. Τις διατάξεις του άρθρου 19τουν. 2946/2001 (Α'224) 
«Υπαίθρια Διαφήμιση, Συμπολιτείες Δήμων και Κοινοτή¬ 
των και άλλες διατάξεις». 

3. Το άρθρο 9 της αριθμ.Υ228/31.5.2000 απόφασης του 
Πρωθυπουργού (ΦΕΚ676/Β 731.5.2000 «Επιτροπή για τα 
θέματα των Ελλήνων Τσιγγάνων». 

4. Την ανάγκη επίβλεψης, κατάρτισης και εφαρμογής 
σχεδίου για την υλοποίηση του ολοκληρωμένου προ¬ 
γράμματος δράσης για την Κοινωνική Ένταξη των Ελλή¬ 
νων Τσιγγάνων, όπως αυτό εξειδικεύεται από την επιτρο¬ 
πή της προαναφερόμενης πρωθυπουργικής απόφασης 

5. Τις διατάξεις του άρθρου 18παρ. 18ν. 2503/1997 (Δι¬ 
οίκηση, οργάνωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις). 

6. Την αριθμ. 17109/4.4.2005 απόφαση του Υπουργείου 
Εσωτερικών Δημόσιας Διοίκησης και Αποκέντρωσης, 
αποφασίζουμε: 

Τροποποιούμε την αριθμ. 17109/4.4.2005 απόφασή μας 
ως προς τα μέλη της Γραμματειακής υποστήριξης και ορί¬ 
ζουμε επιπλέον τη Σοφία Στεφανάκη, υπάλληλο του κλά¬ 
δου ΔΕ Διοικητικού με βαθμό Α'. 

Κατά τα λοιπά ισχύει η ανωτέρω απόφασή μας. 

Με την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2005 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 
-♦- 

Αριθ. 43301 (2) 

Τροποποίηση της 31729/21.6.2005 κοινής απόφασης του 
Υπουργού Εσωτερικών, Δημόσιας Διοίκησης και Απο¬ 
κέντρωσης και του Υφυπουργού Οικονομίας και Οικο¬ 
νομικών. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6του Ν.2527/1997 "Τροποποίηση και συ¬ 
μπλήρωση διατάξεων του Ν.2190/1994 και άλλες διατά¬ 
ξεις" (ΦΕΚ 206/τ. Α'/8.10.1997). 

β) Του άρθρου 29 Ατού Ν.1558/1985 "Κυβέρνηση και 
Κυβερνητικά Όργανα", (ΦΕΚ 137/τ.Α'/1985) το οποίο προ¬ 
στέθηκε με το άρθρο 27 του Ν.2081/1992 (ΦΕΚ 159/τ. 
Α'/1992) και τροποποιήθηκε με την παράγραφο 2α του 
άρθρου 1 του Ν.2469/1997 (ΦΕΚ38/τ.Α’/1997). 

γ) Της παραγράφου 3 του άρθρου 22 του ν. 2362/1995 
"Περί Δημοσίου Λογιστικού, Ελέγχου των Δαπανών του 
Κράτους" (ΦΕΚ247/τ.Α'/1995). 

δ) Του Π .Δ. 373/1995 "Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του" (ΦΕΚ201/τ. Α71995). 

ε) Της παραγράφου 51 του άρθρου 1 του ν. 2412/1996 
"Μεταφορά αρμοδιοτήτων από το Υπουργικό Συμβούλιο 
σε άλλα Κυβερνητικά Όργανα και άλλες διατάξεις". 

στ) Του άρθρου 4 του ν. 2303/1995 (ΦΕΚ 80/τ.Α'/1995) 
"Πληρωμή αποδοχών δημοσίων υπαλλήλων μέσω τραπε¬ 
ζικού συστήματος και άλλες διατάξεις". 

ζ) Του άρθρου 40 του Νομοθετικού Διατάγματος 
849/1978 (ΦΕΚ232/τ.Α'/1978) όπως τροποποιήθηκε με το 
άρθρο 8 του ν. 2129/1993 (ΦΕΚ 57/τ.Α'/1993). 

η) Του π.δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (ΦΕΚ 57, Α) 

θ) Του π.δ. 151/2004 "Οργανισμός Γενικής Γραμματεί- 
ας Πολιτικής Προστασίας" (ΦΕΚ 107/τΑ'/3.6.2004). 

ι) Την αριθμ. ΔΙΔΚ/Φ. 1/2/6139/23.03.2004 (ΦΕΚ 527 Β') 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
"Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης". 

2. Την αριθμ. 104/2005 γνωμοδότηση του Γ τμήματος 
του Νομικού Συμβουλίου του Κράτους. 

3. Την υπ’ αριθμ. 31729/21.6.2005 (ΦΕΚ 877/τΒ'/28.6. 
2005) κοινή απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης καιτου Υφυπουργού Οι¬ 
κονομίας και Οικονομικών, η οποία εκδόθηκε ύστερα από 
την αριθμ. ΔΙΠΠ/Φ ΕΓΚΡ. 1/96/6555/20.4.2005 απόφαση 
της Επιτροπής του άρθρου 2 παρ. 1 της αριθμ. 55/1998 
ΠΥΣ, που εγκρίνει την ανάθεση έργου με σύμβαση μίσθω¬ 
σης από τη Γ ενική Γ ραμματεία Πολιτικής Προστασίας του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης σε δεκαπέντε (15) άτομα διαφόρων ειδικοτήτων. 


4. Την υπ’ αριθμ. 35674/14.7.2005 απόφαση του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης και με την οποία ανατέθηκε η ανάθεση έργου με σύμ¬ 
βαση μίσθωσης σε δεκαπέντε (15) άτομα, στη Γενική 
Γ ραμματεία Πολιτικής Προστασίας. 

5. Την υπ’ αριθμ. 38053/27.7.2005 τροποποιητική από¬ 
φαση του Υπουργείου Εσωτερικών, Δημόσιας Διοίκησης 
και Αποκέντρωσης. 

6. Το 1078484/5796/699/Β0014/12.10.2004 έγγραφο 
της 14ης Διεύθυνσης ΦΠΑ του Υπουργείου Οικονομίας 
και Οικονομικών σύμφωνα με το οποίο η αρμοδιότητα της 
παρακράτησης του ΦΠΑ ανήκει στις κατάτόπους Δ.Ο.Υ οι 
οποίες σε κάθε περίπτωση πρέπει να εξετάζουν τα πραγ¬ 
ματικά περιστατικά αυτοτελώς. 

7. Τις σχετικές βεβαιώσεις από τις αντίστοιχες Δ.Ο.Υ που 
έχουν προσκομιστεί από τα ενδιαφερόμενο άτομα βάσει 
των οποίων δεν υποχρεούνται στην καταβολή Φ.Π.Α. 

8. Από την παρούσα πράξη δεν προκαλείται επιπλέον 
δαπάνη σε βάρος του κρατικού προϋπολογισμού, εκτός 
αυτής που ήδη έχει προβλεφθεί με την αρχική απόφαση. 

9. Την Κοινή απόφαση του Πρωθυπουργού και Υπουρ¬ 
γού Οικονομικών αριθμ. 14650/Δ10Ε85 (ΦΕΚ 519/17.3. 
2004) "Καθορισμός αρμοδιοτήτων των Υφυπουργών Οι¬ 
κονομικών", αποφασίζουμε: 

Τροποποιούμε την υπ’ αριθμ. 31729/21.6.2005 (ΦΕΚ 
877/τ.Β'/ 28.6.2005) κοινή απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης και του 
Υφυπουργού Οικονομίας και Οικονομικών και καθορίζου¬ 
με την συνολική αμοιβή εκάστου αναδόχου στο ποσό των 
δέκα οκτώ χιλιάδων τετρακοσίων τριάντα δύο Ευρώ 
(18.432 Ευρώ), χωρίς υποχρέωση καταβολής Φ.Π.Α, απο¬ 
διδόμενου του ποσού του αναλογούντος Φ.Π.Α στην 
αμοιβή των δικαιούχων ατόμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

-♦- 

Αριθ. 2/28783Α (3) 

Καθορισμός της τιμής των καταχωρουμένων στον τύπο 
υπηρεσιακών δημοσιεύσεων του Δημοσίου και των 
Ν.Π.Δ.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του ν. 1266/1982 «Όργανα ασκήσεως 
της νομισματικής πιστωτικής και συναλλαγματικής πολι¬ 
τικής και άλλες διατάξεις». 

2. Τις διατάξεις του ν. 1558/1985 «Κυβέρνηση και Κυ¬ 
βερνητικά όργανα». 

3. Τις διατάξεις του ν. 2362/1995 άρθρο 22 παρ. 5 «Περί 
Δημόσιου Λογιστικού Ελέγχου των δαπανών του Κρά¬ 
τους και άλλες διατάξεις». 

4. Την ΚΥΑ αριθ. 2/69382/27.9.1999 όπως τροποποιή¬ 
θηκε από την ΚΥΑ αριθ. 2/20118/21.9.2001. 

5. Την αριθ. 14650/ΔΙΟΕ 85/17.3.2004 κοινή απόφαση 
του Πρωθυπουργού καιτου Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών». 

6. Το γεγονός ότι από την απόφαση αυτή προκαλείται δα¬ 
πάνη σε βάρος του κρατικού προϋπολογισμού και των προ- 

ϋπολογισμώντων νομικών προσώπων δημοσίου δικαίου, το 
ύψος της οποίας δεν μπορεί να προσδιορισθεί και η οποία 
θα αντιμετωπίζεται από τις σχετικές πιστώσεις που θα εγ- 
γράφονται στους επιμέρους προϋπολογισμούς και ότι η δα¬ 
πάνη του τρέχοντος έτους θα αντιμετωπιστεί από τις εγγε¬ 
γραμμένες σχετικές πιστώσεις του κρατικού προϋπολογι¬ 
σμού και των προϋπολογισμών των ΝΠΔΔ, αποφασίζουμε: 

1) Καθορίζουμε την τιμή των δημοσιεύσεων του Δημο¬ 
σίου, ΝΠΔΔ, ΟΤΑα' και β'βαθμού και ανεξάρτητων αρχών 
που καταχωρούνται στον ημερήσιο και περιοδικό τύπο 
και αναφέρονται σε καθαρά υπηρεσιακές ανάγκες όπως 
προσλήψεις, προμήθειες, προσκλήσεις, προκηρύξεις 
διαγωνισμών ή διακηρύξεις, καθώς και των δημοσιεύσε¬ 
ων που είναι υποχρεωτικές με βάση το ελληνικό και κοι¬ 
νοτικό νομοθετικό πλαίσιο, ως κατωτέρω: 

α) για τις δημοσιεύσεις που καταχωρούνται στον τύπο 
που κυκλοφορεί σε περισσότερο από πέντε χιλιάδες φύλ¬ 
λα κατά έκδοση σε 0,27 ευρώ κατά χιλιοστόμετρο 

β) για τις δημοσιεύσεις που καταχωρούνται στον τύπο 
που κυκλοφορεί σε λιγότερα από πέντε χιλιάδες φύλλα 
κατά έκδοση σε 0,18 ευρώ κατά χιλιοστόμετρο 

γ) για τις δημοσιεύσεις που καταχωρούνται στον τύπο 
και επιβαρύνουν ιδιώτες (τελικοί μειοδότες κ.λπ.) σε 0,45 
ευρώ κατά χιλιοστόμετρο. 

2) Καθορίζουμε: 

α) το χώρο τον οποίο πρέπει να καταλαμβάνουν οιτίτλοι 
των δημοσιευμάτων σε δέκα (10) χιλιοστόμετρα κατά 
ανώτατο όριο 

β) το χώρο τον οποίο πρέπει να καταλαμβάνουν οι υπό¬ 
τιτλοι των δημοσιευμάτων σε επτά (7) χιλιοστόμετρα κα¬ 
τά ανώτατο όριο και 

γ) το χώρο τον οποίο πρέπει να καταλαμβάνουν στο τέ¬ 
λος της ανακοίνωσης, πρόσκλησης, προκήρυξης, δημο¬ 
πρασίας κ.λπ. ο τίτλος της Δημόσιας υπηρεσίας που εκ¬ 
δίδει τη δημοσίευση σε ένα στίχο και τρία (3) χιλιοστόμε¬ 
τρα κατά ανώτατο όριο. 

δ) ότι οι δημοσιεύσεις πρέπει να γίνονται με γραμματο¬ 
σειρά επτά (7) στιγμών και με διάστιχο 8,5 στιγμών, εκτός 
εάν ειδικοί λόγοι που θα αναφέρονται στη σχετική εντολή 
δημοσιεύσεως, επιβάλλουν χρησιμοποίηση διαφορετι¬ 
κού μεγέθους γραμματοσειράς και διάστιχου. 

3) Για τις δημοσιεύσεις των ανωτέρω υπηρεσιών με 
εμπορικό περιεχόμενο ή τις διαφημίσεις, ισχύει το υφι¬ 
στάμενο εμπορικό τιμολόγιο του τύπου. 

4) Οι Υπηρεσίες που στέλνουντις εντολές δημοσιεύσεως 
προς τον τύπο, θα αναγράφουν ρητά το φορέα που επιβα¬ 
ρύνεται με το σχετικό τιμολόγιο (ιδιώτες - Δημόσιο - ΝΠΔΔ 
- ΟΤΑ κ,λ.π.) προκειμένου να γίνεται η ανάλογη τιμολόγηση. 

5) Γ ια τις δημοσιεύσεις που καταχωρούνται στον ημε¬ 
ρήσιο και περιοδικό τύπο και αφορούν αποκλειστικά ανα¬ 
κοινώσεις σχετικές με την κατάρτιση του κρατικού προϋ¬ 
πολογισμού ισχύει το εμπορικό τιμολόγιο της κάθε εφη¬ 
μερίδας μειωμένο κατά 50%. 

6) Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 

Μετά την δημοσίευση της παρούσας απόφασης, οι 
αποφάσεις μας με αριθμό 2/69382/0020/27.9.1999 και 
2/20118/21.9.2001 παύουν να ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2005 

ο ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΠΙΚΡΑΤΕΙΑΣ 

ΠΕΤΡΟΣ ΔΟΥΚΑΣ ΘΕΟΔΩΡΟΣΡΟΥΣΟΠΟΥΛΟΣ 


Αριθ. 2075/Α0051 (4) 

Σύσταση ελεγκτικής ομάδας για τη διενέργεια ελέγχου 
στο Ε.Π. ΣΙΔΗΡΟΔΡΟΜΟΙ, ΑΕΡΟΔΡΟΜΙΑ, ΑΣΤΙΚΕΣ 
ΣΥΓΚΟΙΝΩΝΙΕΣ (Σ.Α.Α.Σ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α 136). 

2. Την αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β'519). 

3. Την αριθμ. 2/40508/0004/23.7.2004 απόφαση του Υφυ¬ 
πουργού Οικονομίας και Οικονομικών «Μεταβίβαση αρμο¬ 
διοτήτων και της εξουσίας να υπογράφουν “με εντολή 
Υφυπουργού’ στο Γ.Γ. Δημοσιονομικής Πολιτικής, στους 
Γενικούς Διευθυντές και στους Προϊσταμένους Διευθύν- 
σεωνκαιΤμημάτωντου Γενικού Λογιστηρίουτου Κράτους» 
(ΦΕΚ Β' 1185), όπως τροποποιήθηκε με την αριθμ. 
2/20554/0004/19.4.2005 όμοια της (ΦΕΚ Β'556) και ισχύει. 

4. Την αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

5. Την αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του ν. 2860/2000» (ΦΕΚ Β'310). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2005. 

7. Το εγκεκριμένο ετήσιο πρόγραμμα Τεχνικής Βοήθει¬ 
ας της Ε.Δ.ΕΛ. για το έτος 2005. 

8. Την ανάγκη διενέργειας ουσιαστικού ελέγχου στο 
Ε.Π. Σ.Α.Α.Σ. σε ενέργειες του ΕΤΠΑ, στο πλαίσιο ελέγχου 
των προγραμμάτων του Γ ΚΠΣ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.400,00 ευρώ, πλέον εργοδοτι- 
κών εισφορών, για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) Στην πράξη «Επιχειρησιακή Αναδιοργάνωση και Ανά¬ 
πτυξη του ΟΣΕ», υποέργο 1 «Παροχή Υπηρεσιών Συμ¬ 
βούλου και παρακολούθησης της εξυγίανσης και του εκ¬ 
συγχρονισμού του ΟΣΕ», το οποίο υλοποιείται από την 
ΟΣΕΑ.Ε. 

β) Στην πράξη «Ανανέωση Στόλου Λεωφορείων Ε.ΘΕ.Λ 
Α.Ε.», υποέργο 1 «Προμήθεια 283 Λεωφορείων με κινητή¬ 
ρα ΟΙΕ3ΕΕ (Τυπικά Αστικά)» και υποέργο 2 «Προμήθεια 
121 Τυπικών Αστικών Λεωφορείων με κινητήρα συμπιε¬ 
σμένου Φυσικού Αερίου - ΟΝΟ», τα οποία υλοποιούνται 
απάτην Ε.ΘΕ.Λ Α.Ε. 

2. Μέλη της Ελεγκτικής ομάδας ορίζονται οι εξής: 

• Μαγδαληνή Γεροντίδου, μηχανολόγος μηχανικός, 
υπάλληλος της 51ης Διεύθυνσης Προγραμματισμού και 
Ελέγχωντου ΓΛΚ, ως συντονίστριατης ομάδας ελέγχου. 

• Χαράλαμπος Αγόρας, δημοσιονομικός, υπάλληλος της 
51ηςΔιεύθυνσης Προγραμματισμού και Ελέγχωντου ΓΛΚ. 

• Ελευθερία Τζαφάλια, δημοσιονομικός, υπάλληλος 
της 26ης Διεύθυνσης Συντονισμού και Ελέγχου Εφαρμο¬ 
γής Δημοσιολογιστικών Διατάξεων του ΓΛΚ. 

• Λεωσθένης - Παναγιώτης Πασιπουλαρίδης, μηχανο¬ 
λόγος μηχανικός, εμπειρογνώμονας. 

3. Ο έλεγχος θα διενεργηθεί κατά το χρονικό διάστημα 
19-27.9.2005. Συγκεκριμένα: 

• Την 19.9.2005 στην έδρα της Ε.Τ.Δ.του Ε.Π. «Σ.Α.Α.Σ.», 
που στεγάζεται επίτης οδού Αγ. Σοφίας 51 στο Νέο Ψυχικό. 

• Την 20.9.2005 στην έδρα της ΟΣΕ ΑΕ , που στεγάζε¬ 
ται επίτης οδού Καρόλου 1-3 στην Αθήνα, φορέα υλοποί¬ 
ησης της πρώτης πράξης. 

• Από 21.9.2005 έως 27.9.2005 στην έδρα της Ε.ΘΕ.Λ. 
ΑΕ, που στεγάζεται επί της οδού Παρνασσού 6 στον Αγ. 
Ιωάννη Ρέντη, φορέα υλοποίησης της δεύτερης πράξης. 
Στο ανωτέρω διάστημα θα πραγματοποιηθεί δειγματολη¬ 
πτικός έλεγχος του φυσικού αντικειμένου της προμήθει¬ 
ας των λεωφορείων. 

Για τις διαδοχικές μετακινήσεις των ελεγκτών είναι δυ¬ 
νατή η χρήση Ι,Χ. αυτοκινήτου ή οποιουδήποτε μέσου μα¬ 
ζικής μεταφοράς. Κατά τις μετακινήσεις για τις ανάγκες 
του ελέγχου εντός του Νομού, όπου θα διεξαχθεί ο έλεγ¬ 
χος, δύναται να χρησιμοποιηθεί ταξί. 

4. Έργο της Ελεγκτικής Ομάδας ειδικότερα είναι: 

• Ο έλεγχος της διαδικασίας ένταξης των συγκεκριμέ¬ 
νων πράξεων στο Ε.Π. ΣΙΔΗΡΟΔΡΟΜΟΙ, ΑΕΡΟΔΡΟΜΙΑ, 
ΑΣΤΙΚΕΣ ΣΥΓΚΟΙΝΩΝΙΕΣ (Σ.Α.Α.Σ.). 

• Η διαπίστωση της πορείας υλοποίησηςτων ελεγχόμενων 
υποέργων, σύμφωνα με τις εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

• Η επιτόπια εξακρίβωση της πορείας υλοποίησης του 
φυσικού αντικειμένου των υποέργων. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, σύμφωνα με την ΚΥΑ αρ. 
πρωτ. 907/052/2.7.2003 (ΦΕΚ Β' 878). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 4 του προοιμίου Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2005 

Με εντολή Υφυπουργού 
Η Γ ενική Διευθύντρια Διοίκησης 
ΚΟΡΙΝΑΑΝΤΩΝΟΜΑΝΩΛΑΚΗ 

-♦- 

Αριθ.Φ. 454.1/20/161136 (5) 

Κύρωση του πίνακα Αγωνιστών Εθνικής Αντίστασης που 
καταρτίσθηκε με το πρακτικό υπ’ αριθ. 1 της Δευτερο¬ 
βάθμιας Επιτροπής Κρίσης των άρθρων 9 π.δ. 
379/1983 (ΦΕΚ ΑΊ36), 7 ν. 2320/1995 (ΦΕΚ ΑΊ 33), 4 ν. 
2703/1999 (ΦΕΚ Α'72), 34 ν. 3202/2003 (ΦΕΚ Α'284/ 
2003) και 27 ν. 3320/2005 (ΦΕΚ Α' 48/2005) της Νο¬ 
μαρχιακής Αυτοδιοίκησης Λάρισας. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξειςτου άρθρου 12τουν. 1285/1982 «Γιατην ανα¬ 
γνώριση της Εθνικής Αντίστασηςτου Ελληνικού Λαού εναντίον 
των στρατευμάτων κατοχής 1941-1944» (ΦΕΚΑ' 115). 

β. Τις διατάξεις του άρθρου 3 του π.δ. 132/85 ΦΕΚ 
52Α/28.3.1985 «Τροποποίηση του άρθρου 10 του 379/83 π.δ. 
επέκταση ευεργετημάτων α.ν. 971 /1949 σε αγωνιστές της 
Εθνικής Αντίστασης και λοιπούς δικαιούχους» (ΦΕΚ 136Α). 


γ. Τις διατάξεις του άρθρου 7 του ν. 2292/1995 «Οργάνω¬ 
ση και Λειτουργία Υπουργείου Εθνικής Άμυνας και έλεγχος 
των Ενόπλων Δυνάμεων και άλλες Διατάξεις» (ΦΕΚ Α'35). 

δ. Τις διατάξεις του άρθρου 7 του ν. 2320/1995 «Αύξη¬ 
ση των συντάξεων του Δημοσίου κατά το έτος 1995, ρύθ¬ 
μιση συνταξιοδοτικών και ασφαλιστικών θεμάτων και 
επαναχορήγηση των συντάξεων αγωνιστών Εθνικής Αντί¬ 
στασης» (ΦΕΚ Α1133). 

ε. Τις διατάξεις του άρθρου 4 του ν. 2703/1999 «Ανα¬ 
προσαρμογή συντάξεων συνταξιούχων μελών Δ.Ε.Π. των 
Α.Ε.Ι., Ε.Π. των Τ.Ε.Ι., γιατρών Ε.Σ.Υ. και διπλωματικών 
υπαλλήλων, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ Α'72). 

στ. Την υπ’ αρ. 177026 Απόφαση Πρωθυπουργού και 
Υπουργού Εθνικής Άμυνας «Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας» (ΦΕΚ Β'517/17.3.2004). 

ζ. Τις διατάξειςτου άρθρου 34του ν. 3202/2003 « Εκλο¬ 
γικές δαπάνες κατά τις νομαρχιακές και δημοτικές εκλο¬ 
γές, οικονομική διοίκηση και διαχείριση των Ο.Τ.Α., θέμα¬ 
τα αλλοδαπών και άλλες διατάξεις» (ΦΕΚ Α'284). 

η. Τις διατάξειςτου άρθρου 27του Ν. 3320/2005 «Ρυθ¬ 
μίσεις Θεμάτων για το Προσωπικό του Δημοσίου και Νο¬ 
μικών Προσώπων του Δημόσιου Τομέα και των για τους 
Ο.Τ.Α» (ΦΕΚ48 Α'). 

θ. Το γεγονός ότι τυχόν προκαλούμενη από τις διατά¬ 
ξεις της παρούσας Οικονομική επιβάρυνση έχει συνυπο- 
λογισθεί εις την συνολική τοιαύτη προκαλούμενη από τις 
διατάξεις των ν. 2320/1995, 2703/1999 και 3202/2003 και 
ι. Την από 28.7.2005 εισήγηση της ΔΕΠΑΘΑ / ΕΠΥΕΘΑ, 
αποφασίζουμε: 

Κυρώνουμε τον Πίνακα Αγωνιστών Εθνικής Αντίστασης 
που αναγνωρίσθηκαν μετά υπ’ αριθ. 1/14.2.2005 Πρακτι¬ 
κό της Δευτεροβάθμιας Επιτροπής Κρίσης των άρθρων 9 
του π.δ. 379/1983, 7 ν. 2320/1995, 4 ν. 2703/1999, 34 ν. 
3202/2003 και 27 ν. 3320/2005 της Νομαρχιακής Αυτοδι¬ 
οίκησης Λάρισας, ως προς τον παρακάτω: 

Α/Α: 1 

ΕΠΩΝΥΜΟ: Τζίκας 
ΟΝΟΜΑ: Νικόλαος 
ΟΝΟΜΑ ΠΑΤΡΟΣ: Αντώνιος 
ΟΝΟΜΑ ΜΗΤΡΟΣ: Μαρία 
ΕΤΟΣ ΓΕΝΝ.: 1929 
ΔΗΜΟΣ ΚΟΙΝΟΤΗΤΑ: Γεράνεια 
ΝΟΜΟΣ: Λάρισα 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 
-♦- 

Αριθ.Φ. 454.1/21/161137 (6) 

Κύρωση του πίνακα Αγωνιστών Εθνικής Αντίστασης που 
καταρτίσθηκε με το πρακτικό υπ’ αριθ. 1 της Πρωτο¬ 
βάθμιας Επιτροπής Κρίσης των άρθρων 9 π.δ. 
379/1983 (ΦΕΚΑΊ36), 7ν. 2320/1995 (ΦΕΚΑΊ33), 4 ν. 
2703/1999 (ΦΕΚ Α'72), 34 ν. 3202/2003 (ΦΕΚ 
Α'284/2003) και 27 ν. 3320/2005 (ΦΕΚ Α' 48/2005) της 
Νομαρχιακής Αυτοδιοίκησης Σερρών. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξειςτου άρθρου 12τουν. 1285/1982 "Για την ανα¬ 
γνώριση της Εθνικής Αντίστασηςτου Ελληνικού Λαού εναντίον 
των στρατευμάτων κατοχής 1941-1944» (ΦΕΚΑΊ15). 

β. Τις διατάξεις του άρθρου 3 του π.δ. 132/1985 ΦΕΚ 
52Α/ 28.3.1985 "Τροποποίηση του άρθρου 10 του 
379/1983 π.δ. επέκταση ευεργετημάτων α.ν. 971/1949 σε 
αγωνιστές της Εθνικής Αντίστασης και λοιπούς δικαιού¬ 
χους" (ΦΕΚ 136Α). 

γ. Τις διατάξεις του άρθρου 7 του ν. 2292/1995 "Οργάνω¬ 
ση και Λειτουργία Υπουργείου Εθνικής Άμυνας και έλεγχος 
των Ενόπλων Δυνάμεων και άλλες Διατάξεις" (ΦΕΚ Α' 35). 

δ. Τις διατάξεις του άρθρου 7 του ν. 2320/1995 "Αύξηση 
των συντάξεων του Δημοσίου κατά το έτος 1995, ρύθμιση 
συνταξιοδοτικών και ασφαλιστικών θεμάτων και επανα- 
χορήγηση των συντάξεων αγωνιστών Εθνικής Αντίστα¬ 
σης" (ΦΕΚ ΑΊ 33). 

ε. Τις διατάξεις του άρθρου 4 του ν. 2703/1999 «Ανα¬ 
προσαρμογή συντάξεων συνταξιούχων μελών Δ.Ε.Π. των 
Α.Ε.Ι., Ε.Π. των Τ.Ε.Ι., γιατρών Ε.Σ.Υ. και διπλωματικών 
υπαλλήλων, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ Α'72). 

στ. Την υπ’ αρ. 177026 Απόφαση Πρωθυπουργού και 
Υπουργού Εθνικής Άμυνας «Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας» (ΦΕΚΒ'517/17.3.2004). 

ζ. Τις διατάξεις του άρθρου 34 του ν. 3202/2003 «Εκλο¬ 
γικές δαπάνες κατά τις νομαρχιακές και δημοτικές εκλο¬ 
γές, οικονομική διοίκηση και διαχείριση των Ο.Τ.Α., θέμα¬ 
τα αλλοδαπών και άλλες διατάξεις» (ΦΕΚ Ά284). 

η. Τις διατάξεις του άρθρου 27 του ν. 3320/2005 «Ρυθ¬ 
μίσεις Θεμάτων για το Προσωπικό του Δημοσίου και Νο¬ 
μικών Προσώπων του Δημόσιου Τομέα και των για τους 
Ο.Τ.Α.» (ΦΕΚ Α' 48). 

θ. Το γεγονός ότι τυχόν προκαλούμενη από τις διατά¬ 
ξεις της παρούσας Οικονομική επιβάρυνση έχει συνυπο- 
λογισθεί εις την συνολική τοιαύτη προκαλούμενη από τις 
διατάξεις τωνν. 2320/1995, 2703/1999 και 3202/2003 και 
ι. Την από 28.7.2005 εισήγηση της ΔΕΠΑΘΑ / ΕΠΥΕΘΑ, 
αποφασίζουμε: 

1. Κυρώνουμε τον Πίνακα Αγωνιστών Εθνικής Αντίστα¬ 
σης που αναγνωρίσθηκαν με το υπ’ αριθ. 1/14.2.2005 Πρα¬ 
κτικό της Δευτεροβάθμιας Επιτροπής Κρίσης των άρθρων 
9 του π.δ. 379/1983, 7 ν. 2320/1995, 4 ν. 2703/1999, 34 ν. 
3202/2003 και 27 ν. 3320/2005 της Νομαρχιακής Αυτοδιοί¬ 
κησης Σερρών, ως προς τον παρακάτω: 

Α/Α: 1 

ΕΠΩΝΥΜΟ: Κατακαλίδης 
ΟΝΟΜΑ: Νικόλαος 
ΟΝΟΜΑ ΠΑΤΡΟΣ: Βασίλειος 
ΟΝΟΜΑ ΜΗΤΡΟΣ: Βαρβάρα 
ΕΤΟΣ ΓΕΝΝ.: 1930 
ΔΗΜΟΣ ΚΟΙΝΟΤΗΤΑ: Δήμητρα 
ΝΟΜΟΣ: Σερρών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 
-*- 

Αριθ. Δ13/Φ7.2/16164 (7) 

Τροποποίηση - συμπλήρωση της Υπουργικής Απόφασης 
με αριθ. πρωτ. Δ13/Φ 7.2/10902/13.6.2005 "Συγκρότη¬ 
ση Επιτροπής για την αναμόρφωση του Οργανισμού 
του Υπουργείου Ανάπτυξης". 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του π.δ. 63/2005 (ΦΕΚ98/Α/2005) "Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα". 


2. Του π.δ. 27/1.2.1996 (ΦΕΚ 19/Α/1.2.1996) "Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυξης" 
όπως τροποποιήθηκε και ισχύει σήμερα με το π.δ. 
122/2004 (ΦΕΚ 85/Α/17.3.2004) "Ανασύσταση του Υπουρ¬ 
γείου Τουρισμού". 

3. Του ν. 2860/2000 "Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις" (ΦΕΚ 251 /τ.Α/14.11.2000) όπως τροποποιήθηκε 
με τον ν. 3193/2003 (ΦΕΚ 266/τ.Α/20.11.2003). 

4. Της υπ’ αριθ. Δ13/Φ5.27/18038/8.12.2000 (ΦΕΚ 1502/ 
Β/8.12.2000) Κοινής Απόφασης των Υπουργών Εσωτερι¬ 
κών Δημόσιας Διοίκησης και Αποκέντρωσης, Εθνικής Οι¬ 
κονομίας - Οικονομικών και Ανάπτυξης "Σύσταση Ειδικής 
Γραμματείας για την Ανταγωνιστικότητα και Σύσταση Ει¬ 
δικής Υπηρεσίας Διαχείρισης Επιχειρησιακού Προγράμ¬ 
ματος «Ανταγωνιστικότητα», όπως τροποποιήθηκε - συ¬ 
μπληρώθηκε με τις υπ’ αριθ. 4927/29.3.2002 (ΦΕΚ 444/ 
Β/10.4.2002) και Δ13/Φ5.27/22018/1.12.2003 (ΦΕΚ 1814/ 
Β/5.12.2003) Κοινές Υπουργικές Αποφάσεις. 

5. Του άρθρου 6 του ν. 2156/1993 (ΦΕΚ 109/Α/1993) "Συ¬ 
μπλήρωση του ν. 1703/1987 - Ρύθμιση μισθώσεων κατοι¬ 
κιών και άλλες διατάξεις". 

6. Του άρθρου 17 του ν. 3205/2003 (ΦΕΚ 297/Α/ 23.12. 
2003) "Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνική Αστυνο¬ 
μίας, του Π υροσβεστικού και Λιμενικού Σώματος και άλλες 
συναφείς διατάξεις". 

7. Την υπ’ αριθ. Δ13/Φ7.2/9691/25.5.2005 (ΦΕΚ 
800/Β/13.6.2005) υπουργική απόφαση με την οποία συ- 
στάθηκε Επιτροπή για αναμόρφωση του Οργανισμού του 
Υπουργείου Ανάπτυξης" όπως τροποποιήθηκε - συμπλη¬ 
ρώθηκε με την υπ’ αριθ. Δ13/Φ7.2/13702/18.7.2005 (ΦΕΚ 
1019/Β/19.7.2005) όμοια. 

8. Την υπ’ αριθ. Δ13/Φ 7.2/10902/13.6.2005 Απόφαση 
του Υπουργού Ανάπτυξης "Συγκρότηση Επιτροπής για 
την αναμόρφωση του Οργανισμού του Υπουργείου Ανά¬ 
πτυξης". 

9. Το έγγραφο Δ13/Α/Φ7.5/14672/29.7.2005 του Υπουρ¬ 
γείου Ανάπτυξης και το έγγραφο 964/3.8.2005 της Ειδι¬ 
κής Γ ραμματείας για την Ανταγωνιστικότητα, αποφασί¬ 
ζουμε: 

1. Την τροποποίηση - συμπλήρωση της απόφασης 
Δ13/Φ 7.2/10902/13.6.2005 συγκρότηση επιτροπής για 
την αναμόρφωση του Οργανισμού του Υπουργείου Ανά¬ 
πτυξης ως ακολούθως: 

Στην Επιτροπή που συστάθηκε με την παραπάνω 
υπουργική απόφαση, από την Ειδική Γραμματεία για την 
Ανταγωνιστικότητα ορίζεται εκπρόσωπος ο Αλέξανδρος 
Μακρής προϊστάμενος της Μονάδας Β2 της ειδικής Υπη¬ 
ρεσίας Διαχείρισης του Επιχειρησιακού Προγράμματος 
"Ανταγωνιστικότητα". 

2. Κατά τα λοιπά εξακολουθεί να ισχύει η υπ’ αριθ. 
Δ13/Φ 7.2/10902/13.6.2005 Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Φ 10035/16795/802 (8) 

Αναπροσαρμογή του ύψους της ασφαλιστικής εισφοράς 
των εκτελωνιστών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 3 και της παρ. 3 
του άρθρου 12 του ν. 2676/1999 (Α 1) «Οργανωτική και 
λειτουργική αναδιάρθρωση των φορέων Κοινωνικής 
Ασφάλισης και άλλες διατάξεις». 

2. Τις διατάξεις των άρθρων 1 και 2, του ν. 2217/1994 
(Α,83) «Κατάργηση του Ταμείου Συντάξεων Εκτελωνι¬ 
στών, υπαγωγή των ασφαλισμένων στην ασφάλιση του 
ΤΕΒΕ» όπως τροποποιήθηκαν και ισχύουν σήμερα με τις 
διατάξεις του άρθρου 23 του ν. 2730/1999 (Α, 130) «Σχε- 
διασμός, ολοκληρωμένη ανάπτυξη και Εκτέλεση Ολυ¬ 
μπιακών έργων και άλλες διατάξεις». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α, 137), το π.δ. 121/2004 «Διορισμός 
Υπουργών και Υφυπουργών (Α,84) και την Υ1 /10.3.2004 
Απόφαση του Πρωθυπουργού «Μεταβολή τίτλων Υπουρ¬ 
γείων και καθορισμός της σειράς των Υπουργείων» 
(Β,513). 

4. Την υπ’ αριθμ. 80016/22.4.2004 (Β 598) απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας». 

5. Το π.δ. 213/1992 «Οργανισμός της Γενικής Γραμμα¬ 
τείας Κοινωνικών Ασφαλίσεων του Υπουργείου Απασχό¬ 
λησης και Κοινωνικής Προστασίας. (Α,102). 

6. Το π.δ. 372/1995 «Μεταφορά της Γενικής Γραμματεί¬ 
ας Κοινωνικών Ασφαλίσεων στο Υπουργείο Εργασίας και 
Κοινωνικών Ασφαλίσεων» (Α,201). 

7. Την υπ’ αριθμ. 437/1/595/23.5.2005 απόφαση του 
Δ/κου Συμβουλίου του ΟΑΕΕ (ΤΕΒΕ). 

8. Το υπ’ αριθμ. 15898/171/15.6.2005 σημείωμα της 
Δ/νσης Αναλογιστικών Μελετών της Γενικής Γραμματείας 
Κοινωνικών Ασφαλίσεων. 

9. Τις διατάξεις του άρθρου 27 του ν. 2081/1992 (Α' 
154), βάσει των οποίων γίνεται γνωστό ότι δεν προκαλεί- 
ται δαπάνη σε βάρος του Κρατικού Προϋπολογισμού, ού¬ 
τε του Προϋπολογισμού του ΤΕΒΕ, αποφασίζουμε: 

Την καταβολή από τους εκτελωνιστές, διασαφιστές: 

α) 19,00 € (δέκα εννέα) για κάθε πράξη εισαγωγής, εξα¬ 
γωγής, αποταμίευσης, μεταφόρτωσης, αίτηση ανάλω¬ 
σης, αίτηση εφοδιασμού πλοίων και αίτηση εξωτερικής ή 
εσωτερικής αποστολής ειδών. 

β) 9,50 € (εννέα και πενήντα) για κάθε αίτηση εφοδια¬ 
σμού πλοίων με υγρά καύσιμα από αποταμίευση, αίτημα 
ανάλωσης πετρελαιοειδών ατελούς παράδοσης προς 
χρησιμοποίηση βάρους μέχριχιλίων (1000) χιλιόγραμμων 
ή λιπαντικών ελαίων μέχρι διακοσίων (200) χιλιόγραμμων 
για κάθε πρωτόκολλο εξέτασης αποσκευών επιβάτη (ΠΕ- 
ΑΕ), για κάθε άδεια μεταφοράς, άδεια αποβιβαζομένων 
εμπορευμάτων, για κάθε αίτηση αποταμίευσης ελεύθε¬ 
ρων ζωνών, αίτηση κάθε είδους μεταφόρτωσης και για 
κάθε πρωτόκολλο εξέτασης αποσκευών επιβάτη (ΠΕΑΕ) 
που αφορά αποκλειστικά αντικείμενα ή εφόδια προς χρή¬ 
ση αεροπορικών εταιρειών. 

Η κατά περίπτωση εισφορά, όπως καθορίζεται παρα¬ 
πάνω, θα καταβάλλεται για κάθε στέλεχος (δηλωτικό) πα¬ 
ραστατικό ,που θα υποβάλλεται. Σε κάθε παραστατικό θα 
επικολλώνται ισάριθμα ένσημα μετά στελέχη (δηλωτικά) 
που περιλαμβάνει. 


Από τον κανόνα αυτό εξαιρούνται τα παραστατικά που 
αφορούν εμπορεύματα, που μεταφέρονται την ίδια μέρα 
με το ίδιο μέσον (π.χ. εμπορεύματα που μεταφέρονται με 
αυτοκίνητο ΤΙΒ και την νταλίκα του), καθώς και τα παρα¬ 
στατικά που αφορούν εφοδιασμούς πλοίων στα οποία θα 
επικολλάται ένα (1) ένσημο ανεξάρτητα από τον αριθμό 
των δηλωτικών που περιλαμβάνουν. 

Η αύξηση των εισφορών αρχίζει από τη δημοσίευση της 
απόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. ΥΔΕ Π Π/Α/ΦΧνί 1/2556 (9) 

Σύσταση Ομάδας Σχεδιασμού Προγράμματος του άρ¬ 
θρου 19, ν. 3312/2005, στο πλαίσιο της Υπηρεσίας Δια¬ 
χείρισης του ΈΠ ΠΟΛΙΤΙΣΜΟΣ". 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (ΦΕΚ137/Α) όπως συ¬ 
μπληρώθηκε με το άρθρο 27 του ν. 2081/1992 (ΦΕΚ 
154/Α) και τροποποιήθηκε με το άρθρο 1 παρ. 2α του ν. 
2469/1997 (ΦΕΚ38/Α). 

2. Το π.δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (ΦΕΚ57/Α/21.3.2002). 

3. Το π.δ. 178/2000 "Οργανισμός του Υπουργείου Εθνι¬ 
κής Οικονομίας" (ΦΕΚ 165/Α/14.7.2000). 

4. Το ν. 2860/2000 (ΦΕΚ 251 /Α/14.11.2000), όπως αυτός 
ισχύει. 

5. Το π.δ. 4/2002 "Εκτέλεση Ενεργειών Τεχνικής Βοή¬ 
θειας - Στήριξης και Διαχείριση αντίστοιχων πόρων". 

6. Την υπ’ αριθμ. ΔΙΔΚ/Φ.1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης "Καθορισμός αρμο¬ 
διοτήτων των Υφυπουργών Εσωτερικών, Δημόσιας Διοί¬ 
κησης και Αποκέντρωσης" (ΦΕΚ 527/Β). 

7. Τις διατάξεις του π.δ. 191/2003 "Περί Οργανισμού 
Υπουργείου Πολιτισμού" (ΦΕΚΑ/146/13.6.2003). 

8. Την υπ’ αριθμ. 133/24.3.2004 απόφαση του πρωθυ¬ 
πουργού και Υπουργού Πολιτισμού "Ανάθεση άσκησης 
αρμοδιοτήτων στην Αναπληρωτή Υπουργό Φάνη Πάλλη- 
Πετραλιά και στους Υφυπουργούς Γεώργιο Ορφανό και 
Πέτρο Τατούλη" (ΦΕΚ527/Β/24.3.2004), όπως διορθώθη¬ 
κε στο ΦΕΚ 558/Β/2.4.2004. 

9. Την υπ’ αριθμ. 33979/2212/4.5.2004 Κοινή Υπουργική 
Απόφαση "Κατάργηση της ΥΠΠΟ/ΔΙΟΙΚ/57762/ 24.10. 
2003 - Μεταβίβαση αρμοδιοτήτων στο Γ ενικό Γ ραμματέα 
του Υπουργείου Πολιτισμού" (ΦΕΚ 652/Β/4.5.2004). 

10. Το ν. 3312/2005 "Αμοιβαία Συνδρομή των κρατών - 
μελών της Ευρωπαϊκής Ένωσης στον τομέα της άμεσης 
φορολογίας, φορολογία τόκων και άλλες διατάξεις" και 
ειδικότερα το άρθρο 19 αυτού (ΦΕΚ 35/Α/16.2.2005) 

11. Το ν. 3205/2003 (ΦΕΚ 297/Α/23.12.2003) σχετικά με 
τις "Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μόνιμων υπαλλήλων, 

στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις", όπως αυτός 
ισχύει. 

12. Την υπ’ αριθμ. Ε (2000) 3405/28.11.2000 απόφαση 
σχετικά με την έγκριση του ΚΠΣ, όπως αυτή τροποποιή¬ 
θηκε και ισχύει 

13. Την πρόταση με αριθμ. Πρωτ. 25580/ΕΥΣΑΠ 1825/ 
7.7.2005 του Γενικού Γραμματέα Επενδύσεων και Ανά¬ 
πτυξης του Υπουργείου Οικονομίας και Οικονομικών σχε¬ 
τικά με την έκδοση Κοινής Υπουργικής Απόφασης σύστα- 
σηςτης Ομάδας Σχεδιασμού Προγράμματος στο πλαίσιο 
της Ειδικής Υπηρεσίας Διαχείρισης του "Επιχειρησιακού 
Προγράμματος ΠΟΛΙΤΙΣΜΟΣ". 

14. Το γεγονός ότι από την απόφαση αυτή προκαλείται 
πρόσθετη δημόσια δαπάνη ποσού 66.420 € περίπου, η 
οποία θα καλυφθεί από πιστώσεις της Τεχνικής Βοήθειας 
- Στήριξης της Υπηρεσίας Διαχείρισης του Ε.Π. Πολιτι¬ 
σμός - Υποπρόγραμμα Β, που χρηματοδοτείται από αμι- 
γώς εθνικούς πόρους. Για το τρέχον έτος η εν λόγω δα¬ 
πάνη περιορίζεται στο ποσό των 22.140 €, αποφασίζουμε: 

Άρθρο 1 

Σύσταση Ομάδας Σχεδιασμού Προγράμματος 

1. Στο Υπουργείο Πολιτισμού συνιστάται Ομάδα Σχε- 
διασμού Προγράμματος μετοντίτλο "Ομάδα Σχεδιασμού 
Προγράμματος στο πλαίσιο της Υπηρεσίας Διαχείρισης 
του Επιχειρησιακού Προγράμματος ΠΟΛΙΤΙΣΜΟΣ" και 
συντετμημένα "Ο.Σ.Π. Ε.Π. Πολιτισμός". 

2. Η Ο.Σ.Π. υπάγεται στην Υπηρεσία Διαχείρισης (Ε.Υ.Δ.) 
του "Επιχειρησιακού Προγράμματος Πολιτισμός". 

Άρθρο 2 
Έργο της Ο.Σ.Π. 

Έργο της Ο.Σ.Π. - Ε.Π. Πολιτισμός είναι η Υποστήριξη 
του Υπουργείου Πολιτισμού για τη συμμετοχή του στο 
σχεδίασμά του Εθνικού Στρατηγικού Σχεδίου Ανάπτυξης 
(Ε.Σ.Σ.Α.) και των Επιχειρησιακών Προγραμμάτων (Ε.Π.) 
της προγραμματικής περιόδου 2007-2013. 

Ειδικότερα, η παροχή υποστήριξης αφορά ενδεικτικά 
στις ακόλουθες ενέργειες και διαδικασίες: 

• συμμετοχή στις φάσεις και ενέργειες εκπόνησης του 
Ε.Σ.Σ.Α. της προγραμματικής περιόδου 2007-2013 με την 
ένταξη προτάσεων, τη συμμετοχή στο σχετικό διάλογο με 
όλους τους συναρμόδιους φορείς ανώτερου και κατώτε¬ 
ρου επιπέδου, την ανάληψη δράσεων ενημέρωσης, την 
κατάρτιση μελετών κ.ά. 

• διεξαγωγή των διαδικασιών διαβούλευσης, με τους 
αρμόδιους φορείς και οικονομικούς και κοινωνικούς εταί¬ 
ρους, στο επίπεδο της δικής του αρμοδιότητας 

• συντονισμός των διαδικασιών και εκπόνηση του Ανα¬ 
πτυξιακού Προγράμματος, καθώς και του συγχρηματο- 
δοτούμενου Επιχειρησιακού Προγράμματος για την προ¬ 
γραμματική περίοδο 2007-2013, με τη συλλογή και αξιο¬ 
ποίηση προτάσεων από τους φορείς που υπάγονται στην 
αρμοδιότητάτου, την εκπόνηση μελετών/εκθέσεων, προ¬ 
τάσεων και προγραμματικών κειμένων, την τεκμηρίωση 
προγραμματικών επιλογών, τη διοργάνωση/συμμετοχή 
σε συναντήσεις εργασίας και άλλες εκδηλώσεις 

Άρθρο 3 

Αριθμός και σύνθεση των μελών της 
Ο.Σ.Π. - Ε.Π. Πολιτισμός 

1. Η στελέχωση της Ομάδας Σχεδιασμού Προγράμμα¬ 
τος γίνεται σύμφωνα με τις διατάξεις του άρθρου 19 του 
ν. 3312/2005. 


2. Ο αριθμός των μελών της Ο.Σ.Π. - Ε.Π. Πολιτισμός 
ανέρχεται σε δεκαπέντε (15) άτομα, τα οποία κατά κατη¬ 
γορία επιπέδου εκπαίδευσης, κατανέμονται ως εξής: 

Κατηγορία Πανεπιστημιακής Εκπαίδευσης (ΠΕ), συ¬ 
μπεριλαμβανομένου του ειδικού επιστημονικού προσωπι¬ 
κού 15 άτομα. 

3. Στην Ο.Σ.Π.- Ε.Π. Πολιτισμός συμμετέχουν: 

α) 2 στελέχη της Ε.Υ.Δ. του Ε.Π. Πολιτισμός 

γ) 6 στελέχη του Υπουργείου Πολιτισμού, που απασχο¬ 
λούνται στην Ομάδα με μη αποκλειστική απασχόληση και 
παράλληλα με την άσκηση των καθηκόντων της υπηρε¬ 
σίας τους 

δ) 7 ιδιώτες εμπειρογνώμονες, που, λόγω ειδικών γνώ¬ 
σεων και εμπειρίας, μπορούν να συμβάλουν στο έργο της 
Ομάδας. 

Από τους παραπάνω, τρία άτομα θα αποτελόσουν τη 
γραμματειακή - διοικητική υποστήριξη της Ο.Σ.Π. Τη 
γραμματεία δύναται να συνδράμει αμισθί και ο Τεχνικός 
Σύμβουλος του Γ ενικού Γ ραμματέα του ΥΠ.ΠΟ σε θέμα¬ 
τα ευρωπαϊκών συγχρηματοδοτούμενων προγραμμά¬ 
των. 

Άρθρο 4 

Τυπικά, ουσιαστικά και πρόσθετα προσόντα 
των μελώντης Ο.Σ.Π. - Ε.Π. Πολιτισμός 

Στο πλαίσιο της απόφασης συγκρότησης της Ο.Σ.Π.- 
Ε.Π. Πολιτισμός κατά τα οριζόμενα στην παρ. 3 του άρ¬ 
θρου 19 του ν. 3312/2005, θα πρέπει να διασφαλίζεται ότι 
τα μέλη που συγκροτούν την Ο.Σ.Π.- Ε.Π. Πολιτισμός 
έχουν τα τυπικά, ουσιαστικά και όταν είναι εφικτό, τα πρό¬ 
σθετα προσόντα για την αποτελεσματική εκπόνηση του 
περιγραφόμενου στο άρθρο 2 της παρούσας έργο. 

Ιδιαίτερα, λαμβάνονται υπόψη: το επίπεδο σπουδών, η 
εμπειρία και ενασχόληση σε επιμέρους τομείς που ανα¬ 
πτυξιακού προγραμματισμού, σχεδιασμού και εφαρμο¬ 
γής αναπτυξιακών προγραμμάτων, η γνώση ξένων γλωσ¬ 
σών και η ικανότητα χρήσης Η/Υ. 

Άρθρο 5 

Ορισμός συντονιστή της Ομάδας Σχεδιασμού 
Προγράμματος Πολιτισμός 

1. Σύμφωνα με τις παρ. 4 και 7 του άρθρου 19 του 
ν. 3312/ 2005, Συντονιστής της Ο.Σ.Π. - Ε.Π. Πολιτισμός 
ορίζεται ο Προϊστάμενος της ΕΥΔ του Επιχειρησιακού 
Προγράμματος Πολιτισμός. 

Απόντος ή κωλυομένου του Συντονιστή, αυτός αναπλη¬ 
ρώνεται από μέλος της Ο.Σ.Π. που ορίζεται με τη σχετική 
απόφαση συγκρότησης που προβλέπεται στην παρ. 3 του 
παραπάνω άρθρου. 

2. Ο Συντονιστής της Ο.Σ.Π - Ε.Π. Πολιτισμός έχει τα 
εξής καθήκοντα: 

Α) Διοικεί και συντονίζει τις εργασίες για την εκτέλεση 
του έργου και έχει την ευθύνη, τη γενική εποπτεία και τον 
έλεγχο της πορείας αυτού. 

Β) Διαμορφώνει το χρονοδιάγραμμα εκτέλεσης των έρ¬ 
γων και έχει την ευθύνη εφαρμογής του. 

Γ) Συνεργάζεται στενά με τα κεντρικά όργανα σχεδια- 
σμού και τις άλλες Ο.Σ.Π. Υπουργείων και Περιφερειών 
για την έγκαιρη και αποτελεσματική πραγματοποίηση του 
έργου, στο πλαίσιο των διαδικασιών σχεδιασμού της προ¬ 
γραμματικής περιόδου 2007-2013. 

Άρθρο 6 

Απόφαση συγκρότησης ΟΣΠ - Ε.Π. Πολιτισμός 

Η συγκρότηση της Ο.Σ.Π. - Ε.Π. Πολιτισμός γίνεται με¬ 
τά την έκδοση της παρούσας, με σχετική απόφαση του 

Γενικού Γραμματέατου Υπουργείου Πολιτισμού, σύμφω¬ 
να με τα προβλεπόμενα στο άρθρο 19 του ν. 3312/2005 
και στην ΚΥΑ 33979/2212/4.5.2004 (ΦΕΚ 652/Β/4.5.2004). 

Άρθρο 7 

Διάρκεια 

Η διάρκεια λειτουργίας της ΟΣΠ- Ε.Π. Πολιτισμός ορί¬ 
ζεται μέχρι την 31.12.2006, δυναμένης να παραταθεί με 
απόφαση του Υπουργού Οικονομίας και Οικονομικών μέ¬ 
χρι την ημερομηνία έγκρισης του Ε.Σ.Σ.Α. και των Επιχει¬ 
ρησιακών Προγραμμάτων. 

Άρθρο 8 

Αποζημιώσεις των μελών της Ο.Σ.Π. - Ε.Π. Πολιτισμός 

Γιατις συνεδριάσεις που πραγματοποιούνται εκτός κα¬ 
νονικού ωραρίου, η αποζημίωση του συντονιστή, των με¬ 
λών και της γραμματειακής υποστήριξης, καθορίζεται 
λαμβάνοντας υπόψη τα προβλεπόμενα στο άρθρο 17 
παρ. 2 (γ) του ν. 3312/2003, ως ακολούθως: 

• Συντονιστής: 300 ευρώ μηνιαίως 

• Μέλος: 255 ευρώ μηνιαίως 

• Γραμματεία: 195 ευρώ μηνιαίως 

Η ανωτέρω αποζημίωση καταβάλλεται με την προϋπό¬ 
θεση συμμετοχής σε τέσσερις συνεδριάσεις το μήνα. Σε 
περίπτωση συμμετοχής σε λιγότερες συνεδριάσεις, η 
αποζημίωση περικόπτεται ανάλογα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Σεπτεμβρίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΦΑΝΗ ΠΑΛΛΗ ΠΕΤΡΑΛΙΑ 
-♦- 

Αριθ. 10118 (10) 

Σύσταση Γραφείου Διευκόλυνσης και Προσβασιμότητας 

ΑΜΕΑ στο τμήμα ΤΥΔΚ της Δ/νσης Αυτ/σης και 

Αποκ/σης της Π.Δ.Ε. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις» (ΦΕΚ 107/τ.Α'/ 
30.5.1997). 

2. Το γεγονός ότι μέχρι σήμερα δεν έχουν υλοποιηθεί οι 
διατάξεις του άρθρου 12 παρ. 10 του ν. 3230/2004» Κα¬ 
θιέρωση συστήματος διοίκησης με στόχους μέτρηση της 
αποδοτικότητας και άλλες διατάξεις» (ΦΕΚ 44/τΑ7 
11/2.2004). 

3. Το υπ’ αριθμ. ΔΟΑ/Φ.01/13103/10.6.2004 έγγραφο 
της Δ/νσης Οργανωτικής Ανάπτυξης του ΥΠ.ΕΣ.Δ.Δ.Α. 


4. Την επιτακτική ανάγκη εξυπηρέτησης ΑΜΕΑ απο τη 
Π.Δ.Ε., αποφασίζουμε: 

1. Συστήνουμε Γ ραφείο Διευκόλυνσης και Προσβασι¬ 
μότητας ΑΜΕΑ στο Τμήμα Υπηρεσιών Δήμων και Κοινο¬ 
τήτων της Δ/νσης Αυτ/σης και Αποκ/σης της Π.Δ.Ε. 

Το συνιστώμενο Γραφείο αποτελεί οργανική μονάδα 
του παραπάνω Τμήματος και έχει τις αρμοδιότητες που 
αφορούν την προώθηση μέτρων που θα εξασφαλίζουν α) 
την προσβασιμότητα των ΑΜΕΑ στα κτίρια (στο ισόγειο 
και στους ορόφους) όπου στεγάζονται οι υπηρεσίες της 
Π.Δ.Ε. με την κατασκευή κεκλιμένων επιπέδων (ράμπων), 
κατάλληλων ανελκυστήρων, ειδικώνχώρων υγιεινής κ.λπ. 
και β) την προώθηση άλλων μέτρων που θα βελτιώνουν 
την ποιότητα των συνθηκών διοικητικής εξυπηρέτησης 
τους, π.χ. πληροφόρηση και εξυπηρέτηση ατόμων με 
αναπηρίες, με τη χρήση των νέων τεχνολογιών πληροφο¬ 
ρικής και επικοινωνιών, κατά προτεραιότητα εξυπηρέτη¬ 
ση, εφαρμογή της υπηρεσίας μας στάσης (ΟΝΕ 3ΤΕΡ 
δΕΠνίΟΕ) για να κινείται ο φάκελος της υπόθεσης απο 
την υπηρεσία και όχι απο τον πολίτη, κ.λπ. 

2. Απο τις διατάξεις της παρούσας απόφασης, δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Αυγούστου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

( 11 ) 

Χορήγηση άδειας ασκήσεως επαγγέλματος Κοινωνικού 

Λειτουργού στην Λυκοτσέτα Γεωργία του Γεωργίου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με την υπ’ αριθμ. 3297/31.8.2005 απόφαση του Νομάρ¬ 
χη Φθιώτιδας χορηγείται στην Λυκοτσέτα Γεωργία του 
Γεωργίου άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 
Η Προϊσταμένη 
ΕΥΑΓ. ΓΑΛΑΝΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Ανακαλείται η δημοσίευση της υπ’ αριθμ. 28854/ΔΕΚΟ 
970/29.7.2004 απόφασης του Υπουργού Οικονομίας και 
Οικονομικών, από το ΦΕΚ 1124/τ.Β'/10.8.2005 και θεωρεί¬ 
ται ως ουδέποτε δημοσιευθείσα επειδή από παραδρομή 
απεστάλη στο Εθνικό Τυπογραφείο εσφαλμένο αντίγρα¬ 
φο. 

(Από το Υπουργείο Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




